Die wêreld in foto’s – 9 Mei 2018 | Maroela Media
Russiese troepe marsjeer tydens ’n militêre parade op Oorwinningsdag om 73 jaar sedert die einde van die Tweede Wêreldoorlog asook die nederlaag van Nazi-Duitsland in Moskou, Rusland, te vier. (Foto: Pavel Golovkin, AP)
ŉ Indiese seun keer huiswaarts van ŉ veld terwyl donker wolke oor Gauhati, Indië, begin saampak. Verskeie state in Indië se noordooste het Woensdag swaar donderweer beleef. (Foto: Anupam Nath, AP)
Die Reuters-joernalis Wa Lone praat Woensdag met joernaliste ná afloop van sy verhoor terwyl hy op ’n polisievragmotor klim in Yangon, Mianmar. (Foto: Thein Zaw, AP)
Pous Franciskus ontmoet Woensdag ŉ groep nonne tydens sy weeklikse oudiënsie op St. Petrusplein in die Vatikaanstad. (Foto: Andrew Medichini, AP)
Polisiemanne neem ŉ verregse aktivis in hegtenis tydens ŉ byeenkoms ter viering van Oorwinningsdag in Kiëf in die Oekraïne. Oekraïners vier Woensdag die herdenking van die oorwinning van die Tweede Wêreldoorlog op 9 Mei as ŉ nasionale vakansiedag. (Foto: Efrem Lukatsky, AP)
Iran verwelkom VSA se onttrekking aan kernooreenkoms
Sannapat · 5 maande gelede
Ek geniet altyd Die wêreld in foto’s so.
En ‘n foto spreek soms boekdele.
Kyk hoe straal die die nonne!!